kardosdrur/scandi-wiki huggingface dataset:
Miljøpartiet Fokus

Miljøpartiet Fokus (tidligere Focus) var et dansk politisk parti, stiftet i 2010, nedlagt i 2015. Partiet var stiftet af Christian H. Hansen, tidligere folketingsmedlem for Dansk Folkeparti.

Om partiet 
Christian H. Hansen offentliggjorde etableringen af Miljøpartiet Fokus på et pressemøde 10. marts 2010.

Partiet ville blandt andet arbejde for bedre dyrevelfærd, klima- og energipolitik. Andre mærkesager var økologisk landbrug, ophævelse af regionerne, at hospitalerne igen skulle administreres af staten og at Danmark skulle ud af EU. De gik også ind for mere forebyggende indsats over for fysiske og psykiske sygdomme.

Partiets slogan var "Frihed Omsorg Kommunikation Udholdenhed Samarbejde"

I juli 2010 havde partiet samlet ca. 2.000 af de 19.769 underskrifter, der krævedes for at være opstillingsberettiget. Partiet blev ikke opstillingsberettiget til Folketingsvalget 2011 , selvom de var tæt på at have de nødvendige underskrifter,  men Christian H. Hansen og andre kandidater stillede op som løsgængere. Ingen af dem opnåede dog valg.

Den 18. januar 2015 udsendte Fokus en pressemeddelelse hvori det meddeles, at partiet lukker ved en ekstraordinær generalforsamling i september samme år. Begrundelsen, der blev givet, var at det ikke er lykkedes at forlænge tilladelsen til partinavnet hos Valgnævnet under Økonomi- og Indenrigsministeriet.

Eksterne henvisninger/Referencer 

Etableret i 2010
Ophørt i 2015
Tidligere politiske partier i Danmark
John Westland Marston

John Westland Marston (født 30. januar 1819 i Boston i Lincolnshire, død 5. januar 1890 i London) var en engelsk dramatisk forfatter, far til Philip Bourke Marston.

Marston er forfatter til en række dramaer, som: The Patrician's Daughter (1842), Strathmore (1849). Betydeligst er lystspillene The Wife's Portrait (1862) og Pure gold (1863). I 1876 besørgede Marston selv en udgave af Dramatic and Poetical Works, 2 bind.

Kilder 

 

Dramatikere fra England
Engelsksprogede forfattere
Briter i 1800-tallet
Philip Bourke Marston

Philip Bourke Marston (født 13. august 1850 i London, død 13. februar 1887) var en engelsk lyrisk digter, søn af John Westland Marston.

Marston blev blind som ganske ung, men fik dog udgivet flere samlinger lyrik, som: Song Tide and other Poems (1871), All in All (1875) og Wind Voices (18S3). Hans digte udmærker sig ved fin følelse og stor velklang; især behandler han sonetten med stor
dygtighed. En samlet udgave af hans digte kom 1892 med en biografi af Louise Chandler Moulton.

Kilder 

 

Digtere fra England
Engelsksprogede forfattere
Briter i 1800-tallet
Personer fra London
James Halliwell-Phillipps

James Orchard Halliwell-Philips (født 21. juni 1820, død 3. januar 1889) var en engelsk litteraturhistoriker. 

Halliwell studerede i Cambridge, især
Litteraturhistorie, og gjorde sig først rigtig bekendt
ved Dictionary of Archaic and Provincial Words
(2 Bd 1847; senere udkommet i talrige ny Opl.).
Af hans øvrige Værker, der for en stor Del
samler sig om Shakespeare og har gjort ham
til en af vor Tids mest fremragende
Shakespeare-Forskere, kan nævnes Shakespeariana
(1841), Life of Shakespeare (1848) (senere
under Titlen Outlines of the Life of Shakespeare
[7. Opl. 1887]); 1852—65 besørgede han en
ypperlig Udg. af Shakespeares Værker i 16
Bd med Kommentar og gode Illustrationer;
endvidere Stratford-upon-Avon in the Time of
the Shakespeares (1864), Stratford Records and
Shakespeare Autotypes (1885).

Litteraturhistorikere fra England
Fredrik Henrik af Chapman

Fredrik Henrik af Chapman (født 9. september 1721 i Gøteborg af engelsk familie, død 19. august 1808 i Karlskrona) var en svensk admiral og skibskonstruktør.

Liv og virke 

15 år gammel drog Chapman til Stockholm for at lære skibsbyggeri, og kun 19 år gammel byggede han en spanienfarer. I en årrække studerede han i udlandet og fik fristende tilbud om ansættelse. Men han vendte tilbage til Sverige, hvor han 1757 blev underskibsbygmester ved orlogsflåden og fik lov til efter egne ideer at bygge to krigsskibe af en ny type.

I 1760 blev han skibsbygmester ved den finske eskadre. Han byggede igen krigsskibe af en ny type og blev 1764 overskibsbygmester. Hans mange forbedringer i skibsbygningskunsten gjorde ham snart berømt og skaffede ham tilnavnet Det nyere svenske skibsbyggeris grundlægger.

I 1772 adledes han, i 1776 blev han oberst ved admiralitetet og medlem af Admiralitetskollegiet, og i 1783 kontreadmiral og værftsadmiral i Karlskrona. I de 10 år, han var chef for orlogsværftet, foretoges der en mængde nye opfindelser og nyttige indretninger ved værftet, ældre skibstyper forbedredes og ny opfandtes; særlig til kystforsvaret. Undertiden byggede man så hurtigt, at et linieskib løb af stabelen seks uger efter, at kølen var lagt. 1781-90 byggedes efter hans tegninger 11 linieskibe og 11 fregatter.

Det var Chapmans tegninger af en kanonjolle, som lå til grund for de kanonjoller, som blev bygget i Danmark og Norge under krigen 1807-1814 med Storbritannien. Kanonjollene var vigtige for at holde britiske orlogsskib ude af skærgården, men de kunne ikke bryde den frygtelige britiske blokkade af især Norge.

Forfatterskab 

I sine sidste leveår udfoldede Chapman en betydelig forfattervirksomhed. Allerede i 1768 havde han udgivet det store, verdensberømte plancheværk Architectura novalis mercatoria, og i 1806 kom et stort arbejde: Forsok till theoretisk afhandling att gifva linjeskepp och fregatter deras råtta form.

Hædersbevisning 

På mangfoldige måder hædredes han, og på Karlskrona Skibsværft er rejst et mindesmærke for ham.

Eksterne henvisninger 

Admiraler fra Sverige
Personer fra Göteborg
Skibsbyggere
Personer i frihedstiden
Personer i den gustavianske periode
Tjekkoslovakisk ulvehund

Tjekkoslovakisk ulvehund er en hunderace  af typen hyrdehund  med oprindelse i Tjekkoslovakiet. Traditionelt blev den brugt som grænsevagthund i det tidligere Tjekkoslovakiet.
Engelsk: Czechoslovakian wolfdog; slovakisk: Československý vlčiak; tjekkisk: Československý vlčák

Historie 
Historien om den Tjekkoslovakiske ulvehund begyndte i 1955 som et biologisk eksperiment i Tjekkoslovakiet, (nu Tjekkiet og Slovakiet). Her prøvede Karl Hartl at krydse en tysk Schæferhund med en karpatisk ulv. 
Det første kuld blev født i 1958 af tæveulven Brita med han-schæferhunden Cezar z Brezoveho som far.

Forsøg viste, at afkom efter både hanhund/tæveulv og hanulv/tævehund var i stand til at forplante sig videre.
Flertallet af krydsningshvalpene besad de genetiske forudsætninger for videre avl.

Efter forsøgenes afslutning i 1965 blev der udarbejdet et projekt for opdræt af den nye race, hvorved ulvens brugbare egenskaber skulle kombineres med hundens fordelagtige egenskaber.

National race

I 1982 blev racen anerkendt af bestyrelsen for opdrættersammenslutningen i Tjekkoslovakiet som en national race, Tjekkoslovakisk Ulvehund.

International race

I 1999 blev racen internationalt anerkendt af F.C.I. (Fédération Cynologique Internationale) med Slovakiet som værende protektor af racen.

Beskrivelse af racen 

Helhedsindtryk

Fast af konstitution, over middelstor, med rektangulær kropsbygning. I skikkelse, bevægelse, pels, pelsfarve og maske ligner den ulven.

Proportioner

Forhold kropslængde/skulderhøjde som 10 til 9. 

Forhold næseparti-/skallelængde som 1 til 1.5.
Hanhunde: mindst 65 cm, 26 kg
Tæver: mindst 60 cm, 20 kg. 

Fysik

Den er robust over for vind og vejr og er alsidig anvendelig. 

Temperament

Temperamentsfuld, meget aktiv, udholdende, lærenem, hurtigtreagerende, frygtløs og modig. 
De enkelte individer af racen er meget forskellige i temperament, selv inden for samme kuld. 

Overvejelser før anskaffelse

Bestemt ikke en hund for hvem-som-helst.
Den kræver kendskab til og forståelse for hunde/ulve-adfærd og den rette indstilling til socialisering og opdragelse.
Indlæringen for denne race baseres på positiv indlæring.

Se også 
 Saarlooswolfhond
 Dansk Kennel Klub
 Klub for hyrde-, kvæg- og gårdhunde uden specielklub

Eksterne kilder og henvisninger
Klub chovateľov československého vlčiaka Slovenskej republiky (KCHČSV SR)
Klub Chovatelů československého vlčáka

Hunderacer fra Tjekkiet
Hyrdehunde
Byaelva

Byaelva er en flod i Steinkjer kommune i Trøndelag fylke i Norge. Den har sit udløbe fra Reinsvatnet og munder ud i Beitstadfjorden ved Steinkjer. Selve Byaelva er kun 4,5 kilometer lang, men den er  også den nederste del af Snåsavassdraget, som er i alt 111,7 km langt, med et afvandingsområde på 2.143,37 km² . Middelvandføringen ved mundingen er 63,87 m³/s .

Referenser 

Steinkjer
Vandløb i Trøndelag
Timoteij

Timoteij er en svensk popgruppe. Timoteij deltog i Melodifestivalen 2010 med sangen "Kom" og kom vidre til finalen i Globen, Stockholm.

Medlemmer 
 Cecilia Kallin (1991 i Falköping) – guitar, sang
 Bodil Bergström (1991 i Skara) – harmonika, sang
 Elina Thorsell (1991 i Skövde) – fløjte, sang
 Johanna Pettersson (1991 i Tibro) – violin, sang

Musikgrupper fra Sverige
Thomas North

Sir Thomas North (1535-1604) var en engelsk jurist og oversætter.

Sir Thomas var næstældste søn af den første Lord North, og har muligvis studeret i Cambridge og senere studeret jura ved Lincoln's Inn. Hans litterære berømmelse skyldte han sin oversættelse af Plutarch (foretaget efter Amyots franske oversættelse.). Norths oversættelse er skrevet i et smukt, kraftigt, idiomatisk engelsk. Den danner basis for Shakespeares romerske dramaer.

Oversættere fra England
Killzone 2

Killzone 2 er et first-person shooter, som er udviklet af Guerrilla Games og udgivet af Sony Computer Entertainment. Spillet er det tredje i Killzone serien og handler om den fortsatte kamp mod Helghast. Spillet er efterfølgeren til det første spil, Killzone udgivet til PlayStation 2 og Killzone: Liberation til PlayStation Portable. Spillet blev frigivet den 25. februar 2009 i Europa og den 27. februar andre steder. Killzone 2 fås kun til PlayStation 3.

Handling 
Efter slaget på vekta er de nu kommet over til helghan for at gøre en ende på krigen. Men nu opdager de at helghan er langt svære end de troede. Nu er Templar ikke i slaget og det er op til Rico at lede special styrkerne mod sejer. du spiller Sev en sergent der er god til det meste du møder også andre når du begynder dit eventyr for at slutte krigen med Helghast

INFO om spillerne 

rekrutter:

 sevchenko aka. Sev sergent og meget dygtig soldat

 Garza. Sevs bedste ven og også god soldat

 Nakto. Meget dygtig ingenør og mekaniker

 Rico. Leder af specialstyrkerne og mget afskyende for Helghast

 Evelyn Baxter. Specialstyrkens professer kendt for sit megen had til helghast

 Jan Templar. Leder og kaptajn på skibet New Sun

fjender:

 radec Oberst for helghast og visaris højre hånd

 visari. Leder/konge over helghan og helghast.

Se også 
 Killzone

First-person shooter
Computerspil fra 2009
PlayStation 3-spil
Henrik Wedell-Wedellsborg

Henrik Mogens baron Wedell-Wedellsborg (født 3. november 1942 i København) er en dansk advokat og siden 1980 partner i firmaet Bruun & Hjejle (tidligere Hjejle Gersted Mogensen). Eget advokatkontor fra 2018. Tilnyttet Moltke-Leth Advokater fra 2022. Han er kongehusets advokat.

Han er søn af baron Gustav Wedell-Wedellsborg (1907-1989), klassisksproglig student, cand.jur. fra Københavns Universitet 1969, advokat hos Gide Loyrette Nouel, Paris 1973-1974 og partner i Advokatfirmaet Per Federspiel 1975-1980. Partner i Bruun & Hjejle 1980-2012, der efter knyttet til kontoret til 2017. Han fik møderet for Højesteret 1977.

Han er bestyrelsesformand for Det grevelige Dannemandske Stift, Aastrup Gods,  og Arne V. Schleschs Fond. Han er bestyrelsesmedlem i bl.a. Prins Nikolais og Prins Felix' Fond, Den Kongelige Formidlingsfond, Dronning Ingrids Hæderslegat, Ejnar og Meta Thorsens Fond, Fonden Europa Nostra Danmark, Præsident for Soldaterlegatet og Trustee i American-Scandinavian Foundation samt i bestyrelsen for flere øvrige fonde. Han er tidligere formand for bl.a. Th. Wessel & Vett (Magasin du Nord), Vallø StiftSchackenborg Fonden, Det Danske Staalvalseværk, Franske Vingårde, Frøfirmaet L Dæhnfeldt, og Vilstrup Research og tidligere bestyrelsesmedlem i bl.a. Kronprins Frederiks og Kronprinsesse Marys Fond, Mary Fonden, H.K.H. Kronprinsesse Marys Fond, Ebbe Muncks Mindefond, Gisselfeld Kloster, Garderhøjfonden, Dansk-Svensk Kulturfond og Nationalkomiteen for United World Colleges. Medstifter af Cepos.

Wedell-Wedellsborg har 2009 - 2015 været formand for Dansk Adelsforening. Han blev i 2007 kammerherre og er oberstløjtnant af reserven ved Den Kongelige Livgarde. Fra 1977 - 1985 var han formand for de danske reserveofficerers fagforening HPRD. 

I 2013 blev han Kommandør af 1. grad af Dannebrog. Han har desuden modtaget Prins Henriks Mindemedalje, Dronning Ingrids Mindemedalje, Den Kongelige Belønningsmedalje, Fortjensttegnet for God Tjeneste i Forsvarets Reserve, Reserveofficersforeningen i Danmarks Hæderstegn, Finlands Løves Orden af 1. grad, Kommandør af Infante Don Henriqués Orden, Norske Reserveoffiserers Forbunds Hæderstegn, Reserveofficersforbundets Hæderstegn og Nederlandske Reserveofficersforbunds Mindekors for Marchdeltagelse.

Privat 
Han ægtede 20. september 1969 i Skovshoved Kirke Birgitte Christine Gersted (født 30. maj 1945), datter af højesteretssagfører Gunnar Gersted. Parret har to sønner, Gregers og Thomas Wedell-Wedellsborg.

Kilder 
 Slægtsside
 Biografi på Kristeligt Dagblad
 Biografi på Berlingske
 Biografi på Politiken

Foreningsformænd fra Danmark
Baroner fra Danmark
Advokater fra Danmark
Henrik
Officerer fra Danmark
Kommandører af Dannebrog
Modtagere af Den Kongelige Belønningsmedalje
Personer i Kraks Blå Bog
Personer fra København
Kammerherrer fra Danmark
Torben Moltke-Leth

Torben Moltke-Leth (født 9. marts 1940) er en dansk advokat.

Han blev cand.jur. 1966 og fik møderet for Højesteret 1969. Han er eller har været bestyrelsesformand i Hede Nielsen, H&M Hennes & Mauritz, Intrum Justitia, Klifo, Kunststof-Kemi Skandinavia, Neye Fonden, Pågen, Unitruck Holding Aps, Lån & Spar Rationel Invest, Gasell Profil, Konservesgaarden, Curex og Rautaruukki Holding Danmark. Desuden er han bestyrelsesmedlem i andre danske virksomheder. Han er derudover far til tidligere jægersoldat og forfatter Nicolai Moltke-Leth.

Advokater fra Danmark
Torben
Nicolai Moltke-Leth

Nicolai Moltke-Leth (født 1970) er en tidligere jægersoldat og løjtnant af reserven, der også er kendt som sociolog, foredragsholder og sportsudøver.

Han er uddannet i Forsvaret og er kandidat i sociologi. Nicolai Moltke-Leth udgav i 1996 bestselleren Jo, du kan om sine erfaringer fra Jægerkorpset. Han er stifter af Anders Lassen Fonden, som belønner en særlig indsats i militæret eller for humanitært arbejde.

Han er også ekstremsportsudøver i nogle af verdens hårdeste udholdenhedskonkurrencer såsom EcoChallenge og Raid Gauloises, har dyrket bjergbestigning i Europa, Afrika og Himalaya, deltog i Paris-Dakar i 2001 og gennemførte i 2002 på en samlet 25. plads. Han har været programvært på action- og adventureprogrammet 71 Grader Nord og er i dag partner i kursusvirksomheden True North, som afholder læringsforløb for unge og som deler navn med den efterskole han grundlagde.

Siden 2022 har Nicolai været vært på podcasten Changemaker, der sætter fokus på mennesker der skaber en positiv forandring i verden. Han har bl.a. haft Imran Rashid, Chris MacDonald og Rikke Nielsen med som gæster.

Privat liv
Nicolai er søn af Torben og Merete Moltke-Leth, og har to brødre; Anders og Casper Moltke-Leth. 

Nicolai Moltke-Leth er gift med Cathrine Moltke-Leth, og sammen har de tre døtre.

Selvbiografer fra Danmark
Nicolai
Sportsfolk fra Danmark
Sociologer fra Danmark
Officerer fra Danmark
Dansksprogede forfattere fra Danmark
Ebbe Wedell-Wedellsborg

Ebbe baron Wedell-Wedellsborg (født 19. februar 1932 i Charlottenlund, død 24. oktober 2005) var en dansk skibsreder, godsejer og erhvervsmand, far til Johan og Nina Wedell-Wedellsborg.

Han var søn af arkitekt, yachtkonstruktør, baron Ernst Wedell-Wedellsborg og hustru Gudrun født Bruusgaard, tog realeksamen fra Østersøgades Gymnasium 1949, tog højere handelseksamen fra Niels Brocks handelsskole 1951 og blev shippinguddannet i rederiet A E Sørensen, Svendborg 1951-53. Wedell-Wedellsborg var ansat i forskellige udenlandske rederivirksomheder 1953-56, i rederiet Olau-Line A/S 1956-57, i rederiet A.N. Petersen/Det Dansk-Franske Dampskibsselskab 1957-64. Han var stifter og indehaver af rederi- og befragtningsfirmaet Weco-Shipping I/S 1965 og korresponderende reder for Rederiakts. Dannebrog.

Han blev formand for bestyrelsen for Aarhus Flydedok A/S 1971, A/S Th. Wessel & Vett, Magasin du Nord 1973, hvilket han var frem til 2004. Han var medlem af bestyrelsen for Rederiakts. Dannebrog og andre selskaber. Han ejede herregården Charlottenlund. Han var tillige en passioneret sejler og aktiv i Kongelig Dansk Yachtklub.

Han blev gift 16. november 1956 med Hanne Kornerup (født 16. juli 1936 i Aarhus), datter af major Hans Jakob Kornerup og hustru Kirsten f. Pedersen.

Kilder 
 Kraks Blå Bog 1974

Eksterne henvisninger 
 

Ebbe
Danskere i 1900-tallet
Baroner fra Danmark
Godsejere fra Danmark
Skibsredere fra Danmark
Personer i Kraks Blå Bog (afdøde)
Kartoffelmos

Kartoffelmos er en kendt ret i de fleste danske hjem. Kartoffelmos bruges i det meste som tilbehør til mange sammenkogte retter, fx gullasch og bankekød. I brændende kærlighed udgør kartoffelmos hovedbestanddelen og kan ikke erstattes af andet. Kartoffelmos består af kogte mosede kartofler, som bliver rørt op med mælk og smør og smages til med salt og peber.

»Kartoffelmos skal være cremet og blød. Ikke klistret og elastisk«.

Kartoffelmos fås også som tørprodukt, hvor salt, vand og mælk skal tilsættes. Skal blandes op med kogende vand.

Panerede og friturestegte kartoffelmoskugler eller -ruller er kendt som kartoffelkroketter.

Referencer

Eksterne henvisninger 

Mad fra Danmark
Mad fra Tyskland
Kartoffelretter
Kenneth Karlin

Kenneth Karlin er en dansk sangskriver og producer, der er bedst kendt for sit samarbejde med Soulshock i producerduoen Soulshock & Karlin, der i 1992 etablerede sig som producere i Los Angeles, USA. De har bl.a. arbejdet med artister som Whitney Houston, Backstreet Boys, 2Pac, Mary J. Blige, Usher, Craig David og JoJo.

Eksterne henvisninger 
 SoulPower Productions' hjemmeside
 
 Kenneth Karlin på Twitter

Musikproducere fra Danmark
Sangskrivere fra Danmark
Dansksprogede forfattere fra Danmark
Dalton (band)

Dalton er et dansk fritidsband bestående af Lars Lilholt, Johnny Madsen og Allan Olsen. De mødtes første gang i 1983 og spillede sammen af og til inden den første plade, Dalton, udkom i 1992. Gruppen gik i opløsning umiddelbart efter den turne der var arrangeret i forbindelse med pladeudgivelsen.

Bandet blev gendannet for en enkelt aften i 2005, men der gik yderligere fire år inden opfølgeren til den første plade var klar i 2009, hvor Tyve Ti udkom. Udgivelsen blev fulgt op at en helt udsolgt turne i februar-marts 2010. Dalton spillede desuden på adskillige musikfestivaler henover sommeren 2010.

Diskografi 
 Dalton (1992)
 Tyve Ti (2009)
 Dalton Var Her! (2010)

Litteratur 
 Troels Frøkjær (2006): "Bogen om Allan Olsen", Huset's Forlag
 (2012): "Dalton : vi var jo aldrig helt ædru dengang", People'sPress
 Anders Houmøller Thomsen (2008): "Særling fra verdens ende. Samtaler om og med Johnny Madsen". People'sPress

Referencer

Eksterne henvisninger 

 Dalton på Discogs

 
Musikgrupper fra 1992
Supergrupper
Kimbap

Kimbap eller Gimbap er en kendt koreansk ret, lavet af kogt ris og forskellige strimler grøntsager/ingredienser der rulles sammen, og dækkes af et tyndt lag tang (gim). 

Retten bliver skåret ud i små runde stykker og serveres gerne med kimchi eller soja. I stedet for fisk og rejer som man normalt ville få i en japansk sushi-restaurant, bruger koreanerne ingredienser som oksekød, bulgogi, pølser, æg, spinat, agurk og gulerødder. 
Kimbap blev egentlig inspireret af den japanske ret maki (1909-1945) da Korea var en japansk koloni, her valgte de anderledes ingredienser til retten der passede til deres egen smag. 

Mad fra Korea
Borg (Lofoten)

Borg i Lofoten er et et udgravningsområde på det nordlige Vestvågøy i Lofoten. I nærheden af bygden Borg har skandinaviske arkæologer mellem 1986 og 1989 afdækket bosættelser fra det 2. århundrede e. Kr. til det 15. århundrede. I vikingetiden bestod stedet af mindst 115 gårde med 1.800 indbyggere. 

Der blev endvidere afdækket den største vikingebygning, der nogen sinde er fundet – et høvdingesæde, der blev etableret allerede omkring år 500 med fund af genstande, som knytter Lofoten til Middelhavet, Frankrig, England og Tyskland. Det vidner om et magtcentrum. Selve den store høvdinggård er 83 meter lang og 9 meter høj. Lofoten og Nord-Norge var en integreret del af den fælles europæiske kultur i vikingtiden. Høvdingesædet i Borg blev forladt omkring år 950, og den sidste høvding var sandsynligvis Olaf Tvennumbruni, der bosatte sig igen i Island.

Rekonstruktionen af huset og miljøet rundt om det udgør i nutiden Lofotr Vikingmuseum, der viser hverdagslivet som man tror det udspandt sig i de første år efter, at det blev bygget. Landskabet rundt om Borg antages at være forholdsvis uændret fra den tid, og holdes delvis vedlige ved hjælp af får.

Borge kirke ligger ved Borg, det samme gør Bøstad skole, Borgtun kro, Spar Borg og Borg 
barnehage.

Eksterne henvisninger 
 Vikingmuseet på Borg

Norges historie
Arkæologiske områder
Lofoten

de:Borg (Lofoten)
pt:Lofotr
Anne Wedell-Wedellsborg

Anne Benedicte baronesse Wedell-Wedellsborg (født 31. januar 1947 i København) er en dansk sinolog og professor i kinesisk sprog og litteratur ved Aarhus Universitet.

Hun er datter af amtmand, kammerherre Vilhelm baron Wedell-Wedellsborg og hustru.

Hun er uddannet cand.phil. og har publiceret tekster om kinesisk litteratur, sprog og kultur. 2007 blev hun Ridder af Dannebrog.

Eksterne henvisninger 
 Aarhus Universitets hjemmeside

Anne
Ansatte ved Aarhus Universitet
Riddere af Dannebrog
Sinologer
Personer i Kraks Blå Bog
Personer fra København
Baronesser fra Danmark
Gregers Wedell-Wedellsborg

Gregers Christian baron Wedell-Wedellsborg (født 2. juli 1972) er en dansk erhvervsmand, der siden 2014 har været koncerndirektør i Coop Danmark. Fra 2012 til 2014 har han været direktør for Coop Internet og Coop Medlemsprogram.
1. oktober 2017 tiltrådte han stillingen som topchef for Matas-kæden i Danmark.

Han er uddannet cand.scient.pol. fra Københavns Universitet og har en Master in Public Administration fra Harvard University, hvor han studerede i 1998-1999,   finansieret af et legat fra Crown Prince Frederik Fund. 2000-2002 var han konsulent i Accenture, 2002-2003 strategichef i Det Berlingske Officin, 2003-2005 var han adm. direktør for Berlingske Nyhedsmagasin og 2005-2007 direktør og redaktør for Berlingske Tidende Nye Medier. Fra 2007-2012 var han direktør for TV 2 NET. Han er kaptajn af reserven i Den Kongelige Livgarde.

Han er gift med Merete Wedell-Wedellsborg, som er uddannet cand.psych. og ph.d. fra Copenhagen Business School. Har tre børn.

Eksterne henvisninger 
 CV i Berlingske Business

Erhvervsfolk fra Danmark
Gregers
Baroner fra Danmark
Officerer fra Danmark
Danskere i 2000-tallet
Politologer fra Danmark
Ansatte ved TV 2
Personer i Kraks Blå Bog
Alumni fra Copenhagen Business School